[{"text_idx": "#000000", "text": "\u201eKogukonna kaasamine o\u0303ppekava arendamisse ja rakendamisse\u201c"}, {"text_idx": "#000002", "text": "Ka\u0308esolevas projektis osalemise eesma\u0308rk on la\u0308bi su\u0308steemse ja mo\u0303testatud kaasamisprotsessi luua kogukonnale vo\u0303imalus panustada kooli o\u0303ppekava arendamisse ja rakendamisse, mille tulemusel muutub kool kogukonnale avatumaks, suureneb kogukonnatunne ko\u0303igis osapooltes ning kujunevad u\u0308hised paikkonna eripa\u0308rast tulenevad va\u0308a\u0308rtushinnangud. Eesma\u0308rkide saavutamiseks on planeeritud tegevustena mo\u0303ttetalgud, kogukonna pa\u0308ev ja avastusrada."}, {"text_idx": "#000003", "text": "Mo\u0303ttetalgud leidsid aset 08.detsembril Vastseliina gu\u0308mnaaiumis. Mo\u0303ttetalguste eesma\u0308rk oli kogukonna kaasamine kooli o\u0303ppekava arendamisse ning va\u0308ljund on paikkonna eripa\u0308ra ja traditsioonide esiletoomine ja kooli o\u0303ppekavaga sidumine. Mo\u0303ttetalgute teema oli \u201eO\u0303hinapo\u0303hine kool\u201c, mida koordineeris spetsialist Mari-Mall Feldschmidt. Mo\u0303ttetalgutel osalesid kogukonna liikmed, lapsevanemad, kooli to\u0308o\u0308tajad, o\u0303pilaste esindajad. Su\u0308ndmus lo\u0303i vo\u0303imaluse muuta kool avatud keskkonnaks, kaasa ra\u0308a\u0308kida kooli puudutavates otsustes ja valikutes ning arendab osapoolte koosto\u0308o\u0308oskusi, mis u\u0308htib ka Huvitava Kooli po\u0303himo\u0303tetega."}, {"text_idx": "#000004", "text": "Pilte mo\u0303ttetalgutelt leiab siit: "}, {"text_idx": "#000005", "text": "Kogukonna pa\u0308ev on su\u0308ndmus, mis vo\u0303imaldab siduda kogu Vastseliina ja selle la\u0308hiu\u0308mbruse inimesed u\u0308htseks tervikuks. Kool on avatud lisaks kooliperele ka lasteaiale, rahvamajale ja seal tegutsevatele u\u0308hingutele, noortekeskusele, muusikakoolile, kaitseliidule, spordiklubile ja kohalikele ettevo\u0303tjatele, politsei- ja piirivalveametile ning ko\u0303igile kogukonna liikmetele. Pa\u0308eva jooksul leiavad aset tegevused, mis on lo\u0303imitud kooli o\u0303ppe- ja ainekavadega ning Huvitava Kooli po\u0303himo\u0303tetega. O\u0303pilane on o\u0303ppeprotsessis aktiivne osaleja ning aineu\u0308lesed tegevused arendavad ko\u0303iki kooli o\u0303ppekavas va\u0308lja toodud u\u0308ldpa\u0308devusi. Soovime pakkuda po\u0303nevaid tegevusi, mis motiveeriks o\u0303pilasi ja kogukonna liikmeid aktiivselt osalema. Pa\u0308ev ho\u0303lmab erinevaid tegevusi: tervislikud eluviisid ja liikumine, to\u0308o\u0308toad, temaatilised kohvikud, kontsert."}, {"text_idx": "#000006", "text": "Avastusrada on interaktiivne ma\u0308ng, mis lo\u0303imib erinevaid o\u0303ppeaineid (ajalugu, bioloogia, geograafia, majandus, orienteerumine, kehaline kasvatus). See koosneb erinevatest punktidest Vastseliina alevikus, kus igas punktis ilmub nutiseadmesse ku\u0308simus erinevast kogukonda puudutavast valdkonnast. Avastuste raja koostamisel on hea vo\u0303imalus kasutada kogukonna olulisi ja va\u0308a\u0308rikaid isikuid o\u0303ppeto\u0308o\u0308 mitmekesisemaks muutmiseks. Avastusrada saab avatud kogukonnapa\u0308eval. Avastuste rada on avatud ko\u0303igile. Kui soovid Vastseliinat avastada ava link: avastusrada ning toimi sealsete juhendite ja\u0308rgi edasi."}]